LIETUVOS RESPUBLIKOS

UŽIMTUMO ĮSTATYMO NR. XII-2470 6 STRAIPSNIO PAKEITIMO

ĮSTATYMAS

2024 m. birželio 27 d. Nr. XIV-2867

Vilnius

1 straipsnis. 6 straipsnio pakeitimas

1. Pakeisti 6 straipsnio 1 dalies 3 punktą ir jį išdėstyti taip:

„3) savarankiška sporto veikla, kuri yra susijusi su tam tikros fizinės ar protinės veiklos, grindžiamos tam tikromis taisyklėmis ir organizuojamos tam tikra specialiai šiai veiklai nustatyta forma, atlikimu, rengimosi aukšto meistriškumo sporto varžyboms ir dalyvavimo aukšto meistriškumo sporto varžybose veikla, išskyrus sporto veiklą pagal darbo sutartį dėl aukšto meistriškumo sporto veiklos;“.

2. Pakeisti 6 straipsnio 1 dalies 5 punktą ir jį išdėstyti taip:

„5) savarankiška aukšto meistriškumo sporto trenerio veikla, kai aukšto meistriškumo sporto treneris nėra sudaręs darbo sutarties dėl aukšto meistriškumo sporto trenerio darbo su organizacija, kuri vykdo aukšto meistriškumo sporto pratybas;“.

2 straipsnis. Įstatymo įsigaliojimas

Šis įstatymas įsigalioja 2025 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas	Gitanas Nausėda